Zinnkeller

Ravintola Zinnkeller on saksalainen ravintola Helsingin Kruununhaassa. Sen perusti keittiömestari Wolfgang Wiegand vuonna 1980. Ravintolan omistus siirtyi syksyllä 2022 Wolfgang Wiegandin tyttärelle Nina Wiegandille, joka on työskennellyt ravintolassa vuodesta 1996 alkaen. Koulutukseltaan Nina Wiegand on lastentarhanopettaja.

Zinnkeller sijaitsee 1895 valmistuneessa Liisankadun ja Meritullinkadun kulman talossa, jonka piirsi J. Rosenberg.
Ravintolan ruokalajit tulevat muun muassa Berliinistä, Schleswig-Holsteinista, Hampurista, Baden-Württembergistä ja Schwarzwaldista. Osa keittiön raaka-aineista sekä kaikki viinit ja oluet tulevat Saksasta.

Parsaviikkojen ohella ohjelmassa on Martin hanhi ja Spanferkel, kokonaisena grillattu maitopossu. Vuotuisiin teemoihin kuuluu myös syksyllä järjestettävä Oktoberfest.

Lähteet

Aiheesta muualla
 Zinnkellerin verkkosivut

Kruununhaka
Ravintolat Helsingissä
Saksalainen keittiö